ddrg/super_eurlex huggingface dataset:
1.

Dovoz výrobkov uvedených v prílohe a pochádzajúcich zo západného brehu Jordánu a pásma Gazy do Spoločenstva sa povoľuje podľa ďalej uvedených podmienok a podmienok uvedených v prílohe. a) Clá sa zrušujú alebo znižujú na úroveň uvedenú v stĺpci „a“. b) Na určité výrobky, na ktoré Spoločný colný sadzobník vymeriava clo ad valorem a špecifické clo, sa sadzby zníženia uvedené v stĺpcoch „a“ a „c“ vzťahujú len na clo ad valorem. Pokiaľ však ide o výrobok spadajúci pod kód 1509 10, toto zníženie sa vzťahuje na špecifické clo. c) Pre určité výrobky sa clá zrušujú v rámci colných kvót uvedených pre každý výrobok v stĺpci „b“. Pokiaľ nie je stanovené inak, colné kvóty sa uplatňujú na ročnom základe od 1. januára do 31. decembra. d) Pre dovezené množstvá presahujúce kvóty sa clá Spoločného colného sadzobníku podľa daného výrobku uplatňujú v plnej alebo v zníženej miere podľa stĺpca „c“.
1.

Článok 25 sa nahrádza takto: „Článok 25 Zálohové financovanie 1. V prípade vojenskej operácie síl rýchlej reakcie EÚ zaplatia prispievajúce členské štáty príspevky vo výške referenčnej sumy. Bez toho, aby bol dotknutý článok 24 ods. 4, sa platby uskutočnia, ako je uvedené nižšie. 2. Na účely zálohového financovania rýchlych vojenských odvetných operácií EÚ zúčastnené členské štáty: a) buď zaplatia zálohové príspevky do mechanizmu Athena; b) alebo, ak sa Rada rozhodne viesť operáciu síl rýchlej reakcie na financovaní, na ktorej sa podieľajú, zaplatia svoje príspevky na spoločné náklady tejto operácie do piatich dní po zaslaní výzvy vo výške referenčnej sumy, pokiaľ Rada nerozhodne inak. 3. Osobitný výbor, ktorý sa skladá z jedného zástupcu každého z členských štátov, ktoré si zvolili platiť zálohové príspevky (ďalej len ‚zálohové členské štáty’), zriadi na uvedené účely predbežné rozpočtové prostriedky v osobitnej hlave rozpočtu. Tieto predbežné rozpočtové prostriedky sa pokryjú príspevkami, ktoré zaplatia zálohové členské štáty do 90 dní po zaslaní výzvy na zaplatenie týchto príspevkov. Avšak zálohové príspevky splatné v roku 2005 sa majú splatiť v dvoch splátkach splatných jednotlivo do 30. apríla a 30. novembra 2005. 4. Bez toho, aby bol dotknutý článok 24 ods. 4, príspevky splatné zálohovým členských štátom za operáciu do výšky príspevku, ktorý zaplatil do predbežných rozpočtových prostriedkov uvedených v odseku 3 tohto článku, sú splatné do 90 dní po zaslaní výzvy. Podobná suma sa môže zo zálohových príspevkov poskytnúť veliteľovi operácie. 5. Bez ohľadu na článok 20 sa všetky predbežné rozpočtové prostriedky uvedené v odseku 3 tohto článku, ktoré použili na operáciu, doplnia do 90 dní po zaslaní výzvy. 6. Bez toho, aby bol dotknutý odsek 1, každý zálohový členský štát môže za špecifických okolností oprávniť správcu, aby použil jeho zálohový príspevok na pokrytie jeho príspevku na operáciu, na ktorej sa zúčastňuje, ktorá nie je operáciou síl rýchlej reakcie. Zálohový príspevok doplní dotknutý členský štát do 90 dní od zaslania výzvy. 7. Bez ohľadu na článok 31 ods. 3 môže veliteľ operácie viazať a vyplácať čiastky, ktoré má k dispozícii. 8. Každý členský štát môže odvolať svoju voľbu tak, že to oznámi správcovi najmenej tri mesiace vopred.“
3.2.

PROGRAMY PREDLOŽENÉ TALIANSKOM V AUTONÓMNEJ PROVINCII TRENTO 23. DECEMBRA 1996 A 14. JÚLA 1997 ZAHŔŇAJÚ: Zona Val di Sole e di Non — Povodie od prameňa potoka Noce po priehradu S. Giustina. Zona Val dell’Adige – dolná časť — Povodia rieky Adige a jej prítokov, ktoré sa nachádzajú na území autonómnej provincie Trento, od hranice s Provinciou Bolzano po priehradu Ala (hydroelektráreň). (N. B. Oblasť horného toku v zóne ZONA VAL DELL’ADIGE spadá do schváleného programu autonómnej provincie Bolzano. Hornú a dolnú časť tejto zóny treba pokladať za epidemiologický celok.) Zona Torrente Arnò — Povodie od prameňa bystriny Arnò k hrádzam na dolnom toku pred ústím bystriny Arnò do rieky Sarca. Zona Val Banale — Oblasť povodia potoka Ambies po priehradu vodnej elektrárne. Zona Varone — Povodie od prameňa potoka Magnine po vodopád. Zona Alto e Basso Chiese — Povodie rieky Chiese od prameňa po priehradu Condino okrem povodí bystrín Adanà a Palvico. Zona Torrente Palvico — Povodie bystriny Palvico po hrádzu z betónu a kameňa.
SK Úradný vestník Európskej únie L 27/48

ROZHODNUTIE KOMISIE

z 26. januára 2005,

ktorým sa vykonáva smernica Rady 92/65/EHS, pokiaľ ide o dovozné podmienky vzťahujúce sa na mačky, psov a fretky určené pre schválené zariadenia, inštitúty a strediská

(oznámené pod číslom dokumentu K(2005) 118)

(Text s významom pre EHP)

(2005/64/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky stanovené v osobitných právnych predpisoch Spoločenstva uvedených v prílohe A oddiele I smernice 90/425/EHS (1), a na ich dovoz do Spoločenstva, najmä na jej článok 19,

keďže:

(1) Smernica 92/65/EHS ustanovuje veterinárne požiadavky, ktorými sa v Spoločenstve riadi obchodovanie a dovoz zvierat, spermií, vajíčok a embryí. Táto smernica stanovuje, že dovozné podmienky vzťahujúce sa na mačky, psov a fretky musia byť prinajmenšom rovnocenné s podmienkami nariadenia Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (2). Cieľom tejto rovnocennosti podmienok, ktoré sa uplatňujú pri nekomerčnom a komerčnom premiestňovaní týchto druhov, bolo vyhnúť sa podvodom v obchodovaní so spoločenskými zvieratami.

(2) Riziko podvodu je zanedbateľné, pokiaľ ide o premiestňovanie týchto druhov medzi zariadeniami, inštitútmi alebo strediskami schválenými podľa smernice 92/65/EHS.

(3) Je vhodné ustanoviť osobitné podmienky pre dovoz mačiek, psov a fretiek, ak sú určené pre zariadenia, inštitúty alebo strediská v súlade so smernicou 92/65/EHS.

(4) Je potrebné stanoviť vzorové veterinárne osvedčenie potrebné pri dovážaní mačiek, psov a fretiek určených pre schválené zariadenia, inštitúty a strediská.

(5) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO ROZHODNUTIE:

Článok 1

Dovoz mačiek, psov a fretiek určených pre zariadenia, inštitúty a strediská schválené podľa smernice 92/65/EHS je v súlade s týmito požiadavkami:

a) zvieratá musia pochádzať z tretej krajiny alebo územia uvedeného v oddiele 2 časť B alebo C prílohy II k nariadeniu (ES) č. 998/2003; a

b) zvieratá musia mať veterinárne osvedčenie podľa vzoru stanoveného v prílohe k tomuto rozhodnutiu.

Článok 2

Toto rozhodnutie sa uplatňuje od 1. februára 2005.

Článok 3

Toto rozhodnutie je určené členským štátom.

V Bruseli 26. januára 2005 Za Komisiu Markos KYPRIANOU člen Komisie

(1) Ú. v ES L 268, 14.9.1992, s. 54. Smernica naposledy zmenená a doplnená smernicou 2004/68/ES (Ú. v. EÚ L 139, 30.4.2004, s. 320).

(2) Ú. v. EÚ L 146, 13.6.2003, s. 1. Nariadenie naposledy zmenené a doplnené nariadením Komisie (ES) č. 2054/2004 (Ú. v. EÚ L 355, 1.12.2004, s. 14).
(7)

Komisia si je zároveň vedomá toho, že súčasná dočasná zmena v trhových podmienkach neoprávňuje na úplné pozastavenie opatrení uplatniteľných voči Chorvátsku a Ukrajine. Informácie zozbierané počas revízneho vyšetrovania, ktoré sa uzavrelo konečným nariadením, poukazujú na to, že ukrajinskí a chorvátski výrobcovia majú aj naďalej značný vývozný potenciál, a mohli by tak ľahko zvýšiť vývozy na trh Spoločenstva na takú úroveň, ktorá by spôsobila ujmu. V takom prípade by úplné pozastavenie opatrení voči Chorvátsku a Ukrajine mohlo tiež viesť k podobným dovozným trendom z týchto dvoch krajín, k akým v súčasnosti dochádza pri dovozoch z Ruska a Rumunska, a mohlo by tak s veľkou pravdepodobnosťou spôsobiť ujmu priemyselnému odvetviu Spoločenstva.
ROZHODNUTIE KOMISIE

z 9. februára 2005,

ktorým sa mení a dopĺňa rozhodnutie 2004/292/ES o zavedení systému TRACES a o zmene rozhodnutia 92/486/EHS

(oznámené pod číslom dokumentu K(2005) 279)

(Text s významom pre EHP)

(2005/123/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vo vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 20 ods. 3,

so zreteľom na rozhodnutie Rady 92/438/EHS z 13. júla 1992 o počítačovej automatizácii veterinárnych konaní pri dovoze (projekt Shift), ktorým sa menia a dopĺňajú smernice 90/675/EHS, 91/496/EHS, 91/628/EHS a rozhodnutie 90/424/EHS a ktorým sa ruší rozhodnutie 88/192/EHS (2), a najmä na jeho článok 12,

keďže:

Dovozy do Spoločenstva niektorých produktov živočíšneho pôvodu podliehajúcich osobitným postupom stanoveným v smernici Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (5) , musia byť však oznámené prostredníctvom systému TRACES.

PRIJALA TOTO ROZHODNUTIE:

Článok 1

V článku 3 rozhodnutia 2004/292/ES sa odsek 2 nahrádza takto:

„2. Členské štáty zabezpečia, aby boli od 31. decembra 2004 do systému TRACES vkladané nasledovné údaje:

a) časť I a II zdravotných certifikátov vzťahujúcich sa na obchod, ako aj časť III pri vykonávaní kontroly;

b) spoločné veterinárne vstupné dokumenty pre všetky zvieratá dovážané do Spoločenstva;

c) spoločné veterinárne vstupné dokumenty pre všetky zamietnuté zásielky a produkty podliehajúce podľa smernice 97/78/ES nasledovným špecifickým postupom: i) postup pre osobitný dohľad uvedený v článku 8 ods. 4; ii) postup pre tranzit z tretej krajiny do inej tretej krajiny uvedený v článku 11 ods. 1; iii) postup pre transfer do bezcolných pásiem, bezcolných alebo colných skladov uvedený v článku 12 ods. 1; iv) postup pre zásobovanie prostriedkov námornej dopravy uvedený v článku 13 ods. 1; v) postup pre opätovný dovoz výrobkov, ktoré majú pôvod v Spoločenstve, uvedený v článku 15 ods. 1.

3. Bez toho, aby bol dotknutý odsek 2 písm. c), členské štáty zabezpečia, aby boli od 30. júna 2005 vkladané do systému TRACES všetky spoločné veterinárne vstupné dokumenty pre všetky produkty dovážané do Spoločenstva bez ohľadu na prepustenie tovaru do colného režimu.“
(4)

Rozhodnutím Komisie 2003/634/ES (3) sa schvaľujú a stanovujú programy predložené členskými štátmi na účely získania štatútu schválených zón a schválených fariem v neschválených zónach, pokiaľ ide o VHS a IHN. Taliansko oznámilo, že dva programy schválené uvedeným rozhodnutím boli dokončené. V predloženej dokumentácii sa uvádza, že jedna farma získava oprávnenie pre štatút schválenej farmy v neschválenej zóne a mala by sa preto pridať do zoznamu schválených fariem a jedna zóna získava oprávnenie pre štatút schválených zón a mala by sa preto pridať do zoznamu schválených zón.
Číselný znak KN Opis 2004 Od roku 2005

0301 91 10 0301 91 90 0302 11 10 0302 11 20 0302 11 80 0303 21 10 0303 21 20 0303 21 80 0304 10 15 0304 10 17 ex 0304 10 19 ex 0304 10 91 0304 20 15 0304 20 17 ex 0304 20 19 ex 0304 90 10 ex 0305 10 00 ex 0305 30 90 0305 49 45 ex 0305 59 80 ex 0305 69 80 Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster): živé; čerstvé alebo chladené; mrazené; sušené, solené alebo v slanom náleve, údené; rybacie filé a iné rybacie mäso; múčky, prášky a pelety z rýb, vhodné na ľudskú konzumáciu Colná kvóta (CK): 30 t pri 0 % Nad CK:70 % z MFN cla CK: 30 t pri 0 % Nad CK:70 % z MFN cla

0301 93 00 0302 69 11 0303 79 11 ex 0304 10 19 ex 0304 10 91 ex 0304 20 19 ex 0304 90 10 ex 0305 10 00 ex 0305 30 90 ex 0305 49 80 ex 0305 59 80 ex 0305 69 80 Kapry: živé; čerstvé alebo chladené; mrazené; sušené, solené alebo v slanom náleve, údené; rybacie filé a iné rybacie mäso; múčky, prášky a pelety z rýb, vhodné na ľudskú konzumáciu CK: 210 t pri 0 % Nad CK: 70 % z MFN cla CK: 210 t pri 0 % Nad CK: 70 % z MFN cla

ex 0301 99 90 0302 69 61 0303 79 71 ex 0304 10 38 ex 0304 10 98 ex 0304 20 94 ex 0304 90 97 ex 0305 10 00 ex 0305 30 90 ex 0305 49 80 ex 0305 59 80 ex 0305 69 80 Pleskáče (Dentex dentex a Pagellus spp.): živé; čerstvé alebo chladené; mrazené; sušené, solené alebo v slanom náleve, údené; rybacie filé a iné rybacie mäso; múčky, prášky a pelety z rýb, vhodné na ľudskú konzumáciu CK: 35 t pri 0 % Nad CK: 30 % z MFN cla CK: 35 t pri 0 % Nad CK: 30 % z MFN cla
(5)

Oslobodenie od dane by podporilo využívanie tuhých palív s nízkou výhrevnosťou na výrobu energie namiesto toho, aby boli uložené na skládku. Keďže z hľadiska politiky životného prostredia je výhodnejšie energiu využívať, ako ju ukladať na skládku, zásada, že platí znečisťovateľ, by na takéto tuhé palivá s nízkou výhrevnosťou v súvislosti s ich energetickým obsahom viedla k uplatňovaniu nižšej sadzby dane. Vzhľadom na rôznu kvalitu a energetický obsah surovín a následné ťažkosti so stanovením presnej sadzby dane, ako aj vzhľadom na malé príslušné množstvo by mohlo byť úplné oslobodenie od takejto dane ako dočasné opatrenie prijateľné. Takéto oslobodenie je preto potrebné časovo obmedziť.
(61)

Z pohľadu Komisie možno týmto tvrdeniam, pokiaľ ide o ich vplyv na závažnosť priestupku, a teda i na výšku pokuty, ktorá bude vymeraná, prikladať len obmedzenú dôležitosť. Neexistujú dôkazy o tom, že by priestupky boli úmyselné, a účasť KLM na kontakte s Komisiou pred podaním oznámenia naznačuje prinajmenšom zámer zaistiť, aby jej oznámenie bolo prijateľné. Zodpovednosť za zaistenie toho, aby boli poskytnuté všetky relevantné informácie, však nesie KLM a KLM nevynaložila primeranú starostlivosť pri plnení tejto úlohy. Stupeň nedbanlivosti spojenej s priestupkami je v obidvoch prípadoch veľmi významný. KLM sa v prípade kľúčových informácií, akými sú informácie týkajúce sa líniových letov Transavie, nemala spoliehať na palubný magazín. Mohla poskytnúť informácie o líniových letoch Transavie a mala odhadnúť dôležitosť takéhoto konania aj napriek tomu, že zo strany Komisie nedostala výslovnú žiadosť ani upomienku. Okrem toho je určite možné, že ak by Komisia neidentifikovala niektorý z prvkov chýbajúcich informácií a ak by tieto informácie chýbali naďalej, malo by to vplyv na vecné rozhodnutie o fúzii v smere výhodnom pre KLM.
(4)

Článok 104 ods. 5 zmluvy vyžaduje, aby Komisia predložila Rade stanovisko, ak sa Komisia domnieva, že v členskom štáte existuje alebo by mohol vzniknúť nadmerný deficit. Komisia 19. mája 2004 predložila takéto stanovisko týkajúce sa Holandska Rade. Po preskúmaní všetkých príslušných faktorov, ktoré sa brali do úvahy v jej správe podľa článku 104 ods. 3, a so zreteľom na stanovisko Hospodárskeho a finančného výboru podľa článku 104 ods. 4 dospela vo svojom stanovisku z 19. mája 2004 k záveru, že v Holandsku existuje nadmerný deficit.
(6)

Rozhodnutie 2002/923/ES by sa malo preto zrušiť. Vzhľadom na riziká rozpočtovej pozície, zvýraznené v prognóze Komisie z jari 2004, je však nesmierne dôležité, aby portugalské orgány prijali primerané opatrenia, aby schodok verejných financií zostal pod 3 % HDP v roku 2004 a ďalej. Vzhľadom na pretrvávajúci značne negatívny pokles produkcie predpokladaný do roku 2005 a s cieľom udržať vývoj rozpočtovej konsolidácie sa v krátkom čase pripúšťa možnosť ďalších dočasných opatrení. V tejto súvislosti by mali portugalské orgány verejne potvrdiť plánované opatrenia a ich príslušné sumy, pokiaľ opatrenia štrukturálnejšieho charakteru nedosiahnu plný ozdravný účinok na verejné financie.
2.

SKUPINY A SUBJEKTY 1. Organizácia Abu Nidal (Abu Nidal Organisation (ANO)), (alias Revolučná rada Fatah (Fatah Revolutionary Council), Arabské revolučné brigády (Arab Revolutionary Brigades), Čierny september (Black September) a Revolučná organizácia moslimských socialistov (Revolutionary Organisation of Socialist Muslims)); 2. Brigáda mučeníkov Al Aqsa (Al-Aqsa Martyr's Brigade); 3. Nadácia Al-Aqsa e.V.; 4. Al-Takfir a Al-Hijra; 5. Aum Shinrikyo (alias AUM, alias Najvyššia pravda Aum, alias Aleph); 6. Babbar Khalsa; 7. Gama'a al-Islamiyya (Islamská skupina), (alias Al-Gama'a al-Islamiyya, IG); 8. Islamský front veľkých východných bojovníkov (IBDA-C); 9. Hamas (vrátane Hamas-Izz al-Din al-Qassem); 10. Nadácia Svätej zeme pre ochranu a rozvoj (Holy Land Foundation for Relief and Development); 11. Medzinárodná federácia sikhskej mládeže (International Sikh Youth Federation (ISYF)); 12. Kahane Chai (Kach); 13. Strana kurdských pracujúcich (PKK), (alias KADEK; alias KONGRA-GEL); 14. Lashkar e Tayyaba (LET)/Pashan-e-Ahle Hadis; 15. Organizácia Mujahedin-e Khalq (MEK alebo MKO) [okrem Národnej rady odporu Iránu (NCRI)], (alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov); 16. Národná oslobodzovacia armáda Kolumbie (Ejército de Liberación Nacional); 17. Nová ľudová armáda (New People’s Army (NPA), Filipíny, spojená s Jose Mariom C. Sisonom (alias Armando Liwanag, alias Joma, vedúci NPA); 18. Front oslobodenia Palestíny (PLF); 19. Palestínsky islamský džihád (PIJ); 20. Ľudový front za oslobodenie Palestíny (PFLP); 21. Hlavné veliteľstvo ľudového frontu za oslobodenie Palestíny, (alias PFLP-Hlavné veliteľstvo, alias PFLP-GC); 22. Revolučné ozbrojené sily Kolumbie (Fuerzas armadas revolucionarias de Columbia (FARC)); 23. Revolučná ľudová oslobodzovacia armáda/front/strana (DHKP/C) (alias Devrimci Sol (Revolučná ľavica), Dev Sol); 24. Svetlý chodník (Sendero Luminoso (SL)); 25. Stichting Al Aqsa (alias Stichting Al Aqsa Nederland, alias Al Aqsa Nederland); 26. Spojené sebaobranné sily/skupina Kolumbie (Autodefensas Unidas de Colombia (AUC));
(4)

Smernica 89/556/EHS ustanovuje, že embryá hovädzieho dobytka je možné zaslať z jedného členského štátu do druhého iba v prípade, že boli získané na základe umelého oplodnenia alebo oplodnenia in vitro spermiami darcovského býka v odbernom stredisku spermií schválenom príslušným orgánom pre odber, ošetrenie a skladovanie spermií, alebo boli získané spermiami dovezenými v súlade so smernicou Rady 88/407/EHS zo 14. júna 1988, ktorou sa ustanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (5).
1.

Podľa článku 20 ods. 1 tejto dohody sa dohoda uplatňuje iba do 31. decembra 2004. Európske spoločenstvo navrhuje predĺženie platnosti dohody, s výhradou nasledujúcich zmien a doplnení a podmienok: 1.1. Príloha I k dohode, ktorá uvádza výrobky uvedené v článku 1 dohody a obsahuje opis kategórií a tovaru textilných výrobkov, sa nahrádza prílohou I k nariadeniu Rady (EHS) č. 3030/93 (1) Bez toho aby boli dotknuté všeobecné pravidlá výkladu kombinovanej nomenklatúry, znenie opisu tovarov má iba indikatívny charakter, keďže výrobky spadajúce do jednotlivej kategórie sú stanovené podľa kódu KN v tejto prílohe. Ak sa pred kódom KN nachádza symbol „ex“, výrobky spadajúce do jednotlivej kategórie sú stanovené rozsahom kódov KN a príslušným opisom. 1.2. Článok 2 ods. 1, druhá veta a hlava III protokolu A dohody sa zrušujú. 1.3. Článok 20 ods. 1, druhá veta dohody sa nahrádza takto: „Uplatňuje sa do 31. decembra 2005.“ 1.4. Nasledujúca veta sa dopĺňa do článku 20 ods. 1: „Následne sa uplatňovanie všetkých ustanovení tejto dohody automaticky predlžuje na obdobie ďalšieho roka do 31. decembra 2006, pokiaľ niektorá zo strán neoznámi najmenej šesť mesiacov pred 31. decembrom 2005, že nesúhlasí s týmto predĺžením.“ 1.5. Colné sadzby uplatňované Ukrajinou na vývozy s pôvodom v ES výrobkov, ktoré spadajú do kapitol 50-63 HS neprekročia sadzby dohodnuté vo výmene listov podpísanej 19. decembra 2000.
(9)

Komisia sa snažila získať a overila si všetky informácie, ktoré považovala za potrebné na účely určenia dumpingu, z toho vyplývajúcej vážnej ujmy a záujmu Spoločenstva. Uskutočnili sa overovacie návštevy v priestoroch týchto spoločností: a) Výrobcovia v Spoločenstve: — Acordis, Arnhem, Holandsko, — Brilén S.A., Barbastro, Španielsko; b) Dovozcovia v Spoločenstve: — Pössiger GmbH, Rosendahl, Nemecko, — Mitsui Ltd., Londýn, Spojené kráľovstvo; c) Užívatelia v Spoločenstve: — Cordstrap, Deurne, Holandsko, — Güth&Wolf, Gütersloh, Nemecko, — OLBO Industrietextilien GmbH, Solingen, Nemecko, — Gurt&Bandweberei Oppermann GmbH, Einbeck, Nemecko; d) Vyvážajúci výrobcovia v Kórei: — Honeywell Sysko Co., Inc., Soul, Kórea, — Hyosung Corporation, Soul, Kórea, — Kolon Industries Inc., Soul, Kórea; e) Výrobcovia-vývozcovia v Taiwane: — Far Eastern Textiles Co. Ltd., Taipei, Taiwan, — Shinkong Corporation, Taipei, Taiwan; f) Príbuzní dovozcovia v Spoločenstve: — Honeywell Performance Fibers, Longwy, Francúzsko, — Hyosung Deutschland GmbH, Neu-Isenburg, Nemecko.
(13)

Írsko sa zúčastňuje na tomto rozhodnutí v súlade s článkom 5 Protokolu o integrácii Schengenského acquis do rámca Európskej únie a so Zmluvou o Európskej únii a so Zmluvou o založení Európskeho spoločenstva a s článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach Schengenského acquis (11) do tej miery, pokiaľ jeho opatrenia rozvíjajú ustanovenia Schengenského acquis proti organizovaniu nelegálneho prisťahovalectva, na ktorých sa Írsko zúčastňuje.
—

západne od cesty D 264 od hranice s Nemeckom vo Wissembourgu po Soultz sous forêts, severne od cesty D 28 od Soultzu sous forêts po Reichshoffen (celé územie samosprávy Reichshoffen je zahrnuté do tejto oblasti), východne od cesty D 62 od Reichshoffenu do Bitche a ďalej východne od cesty D 35 od Bitche k hranici s Nemeckom (v Ohrenthali), južne od hranice s Nemeckom z Ohrenthalu do Wissembourgu a
c)

Počítač podporuje režim spánku ACPI S3 (2) (ukladanie do RAM) na zníženie minimálnej energetickej spotreby na najviac 4 watty. Počítač sa z tohto režimu znova prebudí, ak na to dostane príkaz: — z modemu, — sieťovým pripojením, — úkonom klávesnice alebo myši. Predvolená doba nečinnosti pred zmenou režimu z prevádzky do režimu spánku ACPI S3 neprevyšuje 30 minút. Výrobca musí túto funkciu aktivovať, ale používateľ ju môže deaktivovať. Žiadateľ podáva príslušnému orgánu správu, ktorá potvrdzuje, že úroveň spotreby energie v režime ACPI S3 bola odmeraná podľa postupu uvedeného v súčasnom memorande o porozumení programu Energy Star. V správe je uvedená energetická spotreba odmeraná v takomto režime.
e)

guľatina by sa nemala dovážať do alebo cez oblasti, ktoré sú južne od 45° zemepisnej šírky, Marseille sa však môže využiť ako prístav na vykládku pod podmienkou, že sa zaručí okamžité presunutie zásielky do oblastí, ktoré sú na sever od 45° zemepisnej šírky;
(5)

Požadovaná zmena a doplnenie by nezmenili celkové ročné množstvo poskytnuté na tresku, ani by nezmenila lehotu platnosti výnimky, a preto by nespôsobila vážnu ujmu tradičnému priemyslu Spoločenstva.
a)

Údržbu a servis kotlov vykonávajú primerane kvalifikovaní odborníci podľa noriem CEI alebo platných vnútroštátnych noriem či podľa pokynov výrobcu, a to aspoň raz do roka alebo častejšie, ak to vyžadujú právne predpisy alebo potreba.
(7)

Podľa všeobecných požiadaviek ustanovených v nariadení (ES) č. 178/2002 sú prevádzkovatelia obchodnej činnosti v oblasti potravín a krmív prvotne právne zodpovední za zabezpečenie toho, aby potraviny a krmivá v podnikoch pod ich kontrolou spĺňali požiadavky potravinového práva, a za overenie splnenia týchto požiadaviek. Povinnosť dokázať, že sa kontaminované výrobky na trh neuvádzajú, by mal preto mať prevádzkovateľ zodpovedný za prvé uvedenie na trh. Z tohto dôvodu by sa v rámci mimoriadnych opatrení malo vyžadovať, aby sa zásielky určitých výrobkov s pôvodom v Spojených štátoch amerických mohli uvádzať na trh, iba ak je k dispozícii analytická správa, v ktorej sa uvádza, že výrobky nie sú kontaminované geneticky modifikovanou kukuricou „Bt10“. Analytickú správu by malo vydať akreditované laboratórium podľa medzinárodne uznávaných noriem.